
Бүген Татарстан Республикасы Президенты Рөстәм Миңнеханов Менделеевск муниципаль районына эш сәфәре белән килде, анда ул Менделеевск шәһәренең 50 еллыгына багышланган бәйрәм чараларында катнашты. Эш сәфәре барышында Рөстәм Миңнехановны Менделеевск районы башлыгы Валерий Чершинцев озата йөрде.

Татарстан Республикасында биш елллык торгынлыктан соң бөртеклеләр уңышы 5 мллион тоннага җитте. Бу хакта бүген ТР Хөкүмәтендәге республика киңәшмәсендә ТР Премьер-министры урынбасары - авыл хуҗалыгы һәм азык-төлек министры Марат Әхмәтов хәбәр итте.

Киңәшмәне республика муниципаль берәмлекләре белән видеоконференцэлемтә режимында Татарстан Республикасы Президенты Рөстәм Миңнеханов уздырды.

Татарстан Республикасында 2017 елның 29 сентяберенә 1 705, 7 мең кв. метр торак сафка кертелгән. Питрәч, Әтнә, Лаеш, Биектау һәм Актаныш районнарында торакны сафка кертү планы башкарылган. Бу хакта бүген ТР Хөкүмәте Йортындагы республика киңәшмәсендә ТР төзелеш, архитектура һәм ТКХ министрының беренче урынбасары Алексей Фролов хәбәр итте.

Киңәшмәне республика муниципаль берәмлекләре белән видеоконференцэлемтә режимында Татарстан Республикасы Президенты Рөстәм Миңнеханов уздырды.

Социаль ипотека программасы буенча статистика органнарына 321,9 мең квадрат метрлык 5 мең 704 фатирлы 123 йорт буенча мәгълүмат килгән.

Бүген төштән соң Чаллы шәһәрендә Татарстан Республикасы Президенты Рөстәм Миңнеханов Машина төзүче көненә багышланган тантаналы чараларда катнашты.

Төп тантана чарасы «Орган залы» шәһәр мәдәни учреждениесендә узды. Холларның берсендә республика машина төзелеше комплексы күргәзмәсе оештырылган иде. Рөстәм Миңнеханов аны карап чыкты.

Тантанада чыгыш ясап, Рөстәм Миңнеханов хәбәр иткәнчә, быел Машина төзүче көне Чаллыда – Татарстанның машина төзелеш үзәгендә уздырыла. Татарстан Республикасы Президенты, Әлмәттә Нефтьче көнен һәм Түбән Камада Химик көнен уздыру кебек үк, бу да яхшы традициягә әверелер, дип ышаныч белдерде.

Бүген РФ Президентының Идел буе федераль округындагы (ИФО) Тулы вәкаләтле вәкиле каршындагы Совет утырышы Пенза шәһәрендә узды.

Утырышны Россия Федерациясе Президентының Идел буе федераль округындагы Тулы вәкаләтле вәкиле Михаил Бабич алып барды.

Чарада ИФО составына керүче төбәкләр башлыклары, шул исәптән Татарстан Республикасы Президенты Рөстәм Миңнеханов, Россия Федерациясе Федераль Собраниесе вәкилләре, федераль структураларның округ территориаль органнары һәм иҗтимагый оешмалар җитәкчеләре катнашты. Утырышка РФ Финанс министры Антон Силуанов та чакырылган иде.

Бүген Казан Кремлендә Татарстан Республикасы Дәүләт Киңәшчесе, “Яңарыш” Республика фонды Попечительлек советы рәисе Минтимер Шәймиев “Изге чишмә “Габдрахман сәхабә коесы” яныннан “Кол Гали” кунакханәсе комплексына кадәр Идел елгасы яр буен төзекләндерү концепциясе турында” мәсьәлә буенча киңәшмә уздырды.

Татарстан Республикасы Премьер-министры Алексей Песошин бүген “2017 елның беренче ярты елында “2015-2020 елларга ТРның коррупциягә каршы сәясәтен гамәлгә ашыру” дәүләт программасы чараларының үтәлешенең барышы турында” ТР Министрлар Кабинеты Президиумы утырышын уздырды.

Утырыш ТР Хөкүмәте йортында үтте.

Бүген Казанда Гимнастика үзәгендә Спорт ушуы буенча 14 нчы Дөнья чемпионатын ачу тантанасы узды. Чарада Татарстан Республикасы Президенты Рөстәм Миңнеханов катнашты. Ярышларда гадәттә 64 илдән 900 көрәшче катнаша, чемпионат Россиядә беренче кат уздырыла. Алты көн дәвамында, 28 сентябрьдән 3 октябрьгә кадәр Россия, Иран, Кытай һәм башка илләрдән көрәшчеләр чемпион исеме өчен ярышачак.


Бүген Казанда ТР Хөкүмәте Йортында Татарстан Республикасы Президенты Рөстәм Миңнеханов рәислегендә «Татнефтехиминвест-холдинг» ААҖ директорлар советының утырышы узды. Чарада ТР Премьер-министры Алексей Песошин катнашты.

Бүген Татарстан Республикасы Президенты Рөстәм Миңнеханов «Татэлектромонтаж» АҖ Казан предприятиесен оешуына 60 ел тулу белән котлады.

Рөстәм Миңнеханов һәм башка рәсми затларны «Татэлектромонтаж» АҖ генераль директоры Дмитрий Солуянов озата йөрде. Алар цехны карады, предприятие продукциясе белән танышты. Кунакларга шулай ук оешма тарихы турында сөйләделәр.

Цехта электр щитлары өчен җиһазлар, яңа яктырту җиһазлары һәм мобиль тест җайланмаларын күрсәттеләр.

Шуннан тантаналы митинг узды, анда предприятие хезмәткәрләре, ветераннары, кунаклар катнашты.
Рәсми Татарстан